**Biroul Electoral de Circumscripţie Municipală**

**Nr. 2 Caransebeş, Caraș-Severin**

**Str. Piața Revoluției nr. 1, Caransebeș, Județul Caraș-Severin**

**Tel./Fax: 0255/511115**

**e-mail: cs.caransebes@bec.ro**

 *Nr. 33/27.04.2024*

**HOTĂRÂRE**

Pe rol examinarea propunerii de candidatură pentru Primar al Municipiului Caransebeș, formulată de formațiunea politică ALIANȚA DREAPTA UNITĂ.

 În data de 26.04.2024, la sediul Biroului Electoral de Circumscripție Municipală nr. 2 Caransebeș a fost depusă, în conformitate cu dispozițiile art. 47 din Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, propunerea de candidat pentru funcția de Primar al Municipiului Caransebeș, de către domnul ISPAS ARIN, în calitate de reprezentant al formațiunii politice ALIANȚA DREAPTA UNITĂ.

 În urma examinării - în conformitate cu dispozițiile art. 52, din același act normativ - a respectării condițiilor legale pentru ca o persoană să poată candida, respectiv condițiile de fond și de formă detaliate în cuprinsul art. 47 si următoarele, respectiv art. 4 din Legea nr. 115/2015, Biroul Electoral de Circumscripție Municipală nr. 2 Caransebeș constată că se impune înregistrarea respectivei propuneri de candidatură și se va da ca atare eficiență dispozițiilor art. 52, alin. 1 si 2 din Legea nr. 115/2015,

 Ca urmare a acceptării candidaturii depuse de formațiunea politică ALIANȚA DREAPTA UNITĂ pentru funcția de Primar al Municipiului Caransebeș, urmează să se procedeze la afișarea prezentei hotărâri și a unuia dintre exemplarele propunerii de candidatură, respectându-se astfel dispozițiile art. 9, alin. 7 din Regulamentul de organizare si functionare a birourilor electorale constituite pentru alegerile locale din anul 2024, aprobat prin Hotărârea nr. 14 din 20.03.2024, emisă de Biroul Electoral Central și ale art. 52, alin. 7 din Legea nr.115/2015

 *Pentru aceste motive,*

**BIROUL ELECTORAL DE CIRCUMSCRIPŢIE MUNICIPALĂ**

**NR. 2 CARANSEBEŞ, CARAȘ-SEVERIN**

**HOTĂRĂŞTE:**

 **Art. 1** Se admite candidatura domnului ISPAS ARIN pentru funcția de Primar al Municipiului Caransebeș, județul Caraș-Severin, din partea formațiunii politice ALIANȚA DREAPTA UNITĂ.

 **Art. 2** În conformitate cu dispozitiile art. 54, alin. 1 din Legea nr. 115/2015, raportat la art. 3 din Legea nr. 84/2020, acceptarea de către Biroul Electoral de Circumscripție Municipală nr. 2 Caransebeș a unei candidaturi poate fi contestată de către cetățeni, partidele politice, alianțele electorale, în termen de cel mult 24 de ore de la data afișării candidaturii.

 **Art. 3** Contestațiile se depun la Judecătoria Caransebeș.

***PREȘEDINTE LOCȚIITOR***

 ***Lozici Daniela Minda Negulescu Constantin Horațiu***

 Isac Olivia Anita, reprezentant PSD

Juică Persida Adriana, reprezentant PNL

Miculeanici Vasile, reprezentant USR

Buță Maria Marcela, reprezentant AUR

Păun Camelia Dorica, reprezentant UDMR

Radulovici Valeriu Dimitrie, reprezentant UCR

Mărcuți Alina Maria, reprezentant Pro România

Chirițescu Dumitru Adrian, reprezentant PMP